
A chomhghleacaí, a chara,
 
Gabhaimid buíochas le gach duine a ghlac páirt sa Suirbhé Bunscoile le déanaí.
Sheol an Roinn Oideachais agus Óige an suirbhé seo chun tuilleadh faisnéise a fháil faoin gcineál scoileanna is fearr le tuismitheoirí/caomhnóirí.
Tá torthaí suirbhé ár scoile á gcomhroinnt againn leat anois.
Léirítear na nithe seo a leanas sna torthaí suirbhé atá ceangailte leis seo:
a)	Roghanna tuismitheoirí/caomhnóirí ag a bhfuil leanaí atá rollaithe inár scoil faoi láthair; agus
b)	Roghanna tuismitheoirí/caomhnóirí ag a bhfuil leanaí nach bhfuil rollaithe inár scoil go fóill ach a chuir in iúl go bhfuil sé de rún acu rollú inti.
Leagtar amach sna torthaí roghanna tuismitheoirí/caomhnóirí maidir leis na nithe seo a leanas:
· Soláthar comhoideachais nó soláthar aonghnéis
· Pátrúnacht/éiteas
· Teanga an teagaisc (Béarla nó Gaeilge)
Ar mhaithe le príobháideacht daoine a chosaint, go háirithe i gcás scoileanna beaga, tabhair faoi deara nach bhfuil na torthaí ó shuirbhéanna ar bhaill foirne agus ar chomhaltaí Boird Bainistíochta ar áireamh sna torthaí seo. Úsáidfear na torthaí sin tráth níos déanaí más rud é go mbeidh ár scoil ag iarraidh athrú cumraíochta a iniúchadh.
 
Soláthraíodh na torthaí suirbhé atá ceangailte leis seo dár bpátrún scoile freisin, gan na torthaí ó shuirbhéanna ar bhaill foirne agus ar chomhaltaí Boird Bainistíochta a áireamh.
 
Foilseoidh an roinn torthaí suirbhé gach scoile ar gov.ie. Foilseoidh an roinn tuarascáil freisin ina leagfar amach na torthaí suirbhé ardleibhéil ar an leibhéal náisiúnta. Áireofar leis an tuarascáil sin, a fhoilseofar i mí an Mheithimh, achoimre ardleibhéil ar roghanna tuismitheoirí agus ar na torthaí comhcheangailte ó shuirbhéanna ar bhaill foirne agus ar chomhaltaí Boird Bainistíochta ar an leibhéal náisiúnta. 
 
Conas na torthaí suirbhé a thuiscint
Tá treoir ceangailte leis seo chun cabhrú leat na torthaí suirbhé a thuiscint. I dtéarmaí simplí:
Léirítear leis na céatadáin atá i ndath glas agus atá i ndath ór roghanna na dtuismitheoirí/na gcaomhnóirí a ghlac páirt sa suirbhé.
Léiríonn an líne dhearg an lamháil earráide. Tugann sé seo raon timpeall ar thoradh an tsuirbhé, a léiríonn cé mhéad níos airde nó níos ísle a d’fhéadfadh an toradh a bheith dá mbeadh freagra tugtha ag gach tuismitheoir/caomhnóir leanaí i do scoil.
Mar shampla:
· Más rud é go bhfuil an líne dhearg iomlán os cionn 50%, ciallaíonn sé sin gur dócha gur fearr le níos mó ná leath de na tuismitheoirí/caomhnóirí an rogha sin, fiú ag ligean don lamháil earráide.
Cad a tharlóidh anois
Athbhreithneoidh an Bord Bainistíochta na torthaí suirbhé anois, agus é ag smaoineamh faoin difear a dhéanfaidh siad dár scoil.
 
Mar chuid de sin, féachfaimid lena chinntiú go mbeidh tuismitheoirí/caomhnóirí, scoláirí, baill foirne agus an mórphobal scoile in ann a dtuairimí a chomhroinnt linn. Nuair a bheidh an t-aiseolas ar fad bailithe againn, breithneoimid go cúramach é agus ansin cuirfimid tú ar an eolas faoi aon chinntí a dhéanfaimid agus faoi na chéad chéimeanna eile.
 
Mar shampla, más rud é go mbeidh rogha shoiléir ann i bhfabhar athrú a dhéanamh, féadfaidh an scoil ‘foirm um léiriú spéise’ in athrú a dhéanamh a chur faoi bhráid na roinne. Más rud é go dtarlóidh sé sin, tabharfaidh an roinn teagmhálaí tiomnaithe agus tacaí eile dúinn chun cabhrú lenár scoil tríd an bpróiseas seo.
 
Na chéad chéimeanna eile
Léigh na torthaí suirbhé dár scoil agus an treoirdhoiciméad atá ceangailte leis seo.
Is féidir leat aon bharúlacha nó aon aiseolas a sheoladh chugainn ag [seoladh ríomhphoist scoile ar leith] faoin [30 Meán Fómhair]. 
[Cuir aon sásra eile trína mbeidh baill foirne in ann aiseolas a thabhairt, amhail cruinniú, etc., ar áireamh anseo.
M.sh. - Is féidir Foirm Google/Microsoft simplí a chruthú chun aiseolas a bhailiú ón bhfoireann scoile in ionad an seoladh r-phost thuasluaite a úsáid]
 
Tá roinnt faisnéise breise a d’fhéadfadh a bheith úsáideach duit tugtha againn ag deireadh an ríomhphoist seo freisin.
 
Go raibh maith agat as tacú leis an suirbhé seo, agus táimid ag tnúth le d’aiseolas a fháil.
 
Is mise le meas,
Cathaoirleach agus Príomhoide

Sheol an Roinn Oideachais agus Óige an Suirbhé Bunscoile chun a fháil amach cé na cineálacha scoile is fearr le tuismitheoirí agus le caomhnóirí. Áirítear leo sin:
· Soláthar comhoideachais nó soláthar aonghnéis
· Éiteas/pátrúnacht scoile
· Teanga an teagaisc (Béarla nó Gaeilge)
Ghlac breis agus 200,000 duine de thuismitheoirí agus de chaomhnóirí páirt sa suirbhé. Fuair gach scoil torthaí atá bunaithe ar na tuairimí a bhí ag tuismitheoirí ag a bhfuil leanaí atá ag freastal ar an scoil nó ar na tuairimí a bhí acu sin a bhfuil sé beartaithe acu leanbh a rollú inti.
 
Cad a tharlóidh más rud é go mbeidh éileamh ar athrú ann
Más rud é go léireoidh scoil spéis in athrú a dhéanamh, sannfaidh an roinn teagmhálaí tiomnaithe chun tacú leis an scoil tríd an bpróiseas a bhaineann le hathrú cumraíochta a bhreithniú agus a chur chun feidhme. Cuirfear raon tacaí breise ar fáil freisin.
 
Scoileanna comhoideachais
· Is scoileanna comhoideachais iad thart ar 90% de na bunscoileanna uile. Ciallaíonn sé sin go dteagasctar buachaillí agus cailíní le chéile i ngach rang.
· Is scoileanna aonghnéis iad thart ar 10% de na scoileanna uile, rud a chiallaíonn nach dteagascann siad ach buachaillí, nó nach dteagascann siad ach cailíní, i roinnt ranganna nó sna ranganna uile.
· Más rud é go mbeidh scoil ag iarraidh teacht chun bheith ina scoil chomhoideachais, breithneoidh an Roinn Oideachais agus Óige an iarraidh sin trína hAonad Pleanála agus Tógála.
· Agus í ag féachaint ar na hiarrataí sin, seiceálfaidh an roinn rudaí amhail cé acu atá nó nach bhfuil dóthain áiteanna scoile ann do bhuachaillí agus do chailíní sa limistéar, agus bheadh uainiú aon athruithe ag teacht leis sin.
Scoileanna il-sainchreidmheacha
· Tá éiteas reiligiúnach (sainchreidmheach) ag thart ar 95% de na scoileanna uile.
· Is scoileanna il-sainchreidmheacha iad thart ar 5% de na scoileanna uile. I scoil il-sainchreidmheach, foghlaimíonn leanaí faoi reiligiúin agus creidimh dhifriúla. Ní chuireann na scoileanna seo teagasc creidimh ar fáil le linn an lae scoile.
· Más rud é go mbeidh scoil ag iarraidh teacht chun bheith ina scoil il-sainchreidmheach, tacóidh an roinn leis an scoil déanamh amhlaidh.
·   Nuair a athraíonn scoil ina scoil il-sainchreidmheach, coinnítear formhór na rudaí sa scoil mar atá. Mar shampla, bíonn an scoil ar oscailt agus ag oibriú amach go fóill as an bhfoirgneamh scoile céanna, agus soláthraíonn an roinn an tacaíocht chéanna, amhail deontais, cigireachtaí, rialacháin, curaclam, agus baill foirne.
· Is féidir an t-athrú éitis go héiteas il-sainchreidmheach a dhéanamh ag an aon am amháin nó is féidir é a dhéanamh de réir a chéile, agus díriú á leagan ar na ranganna níos óige ar dtús.
Scoileanna a theagascann trí Ghaeilge (Gaelscoileanna)
· Is trí Bhéarla a theagascann thart ar 92% de na scoileanna uile
· Is trí Ghaeilge a theagascann thart ar 8% de na scoileanna uile
· I scoileanna a sholáthraíonn oideachas trí Ghaeilge, leanann leanaí an curaclam céanna a leanann leanaí i scoileanna eile, ach is trí Ghaeilge a theagasctar gach ábhar dóibh (seachas Béarla agus teangacha eile).
·  Más rud é go mbeidh scoil ag iarraidh athrú agus tosú ag teagasc trí Ghaeilge (Gaelscoil), tacóidh an roinn leis an scoil déanamh amhlaidh.
 
Léigh tuilleadh faisnéise ag: www.gov.ie/primaryschoolsurvey

A chomhghleacaí, a chara,

Tá litir thábhachtach ceangailte leis an r-phost seo maidir leis An Suirbhé Bunscoile a cuireadh i gcrích ar an 16 Nollaig 2025. Sa suirbhé sin lorg an Roinn Oideachais agus Óige tuairimí maidir le cumraíocht scoileanna na tíre seo. 
Chomh maith leis an litir luaite, tá bileog ina bhfuil torthaí an tsuirbhé mar a bhaineann siad leis an scoil seo. 

Anois, sa chéad chéim eile den phróiseas,  tá sé de dhualgas ar an scoil tuairimí phobal na scoile agus tuairimí an mórphobal maidir leis an toradh seo a bhailiú. 
Nuair a bheidh an t-aiseolas ar fad bailithe ó na páirtithe leasmhara, breithneoidh an Bord Bainistíochta go cúramach é agus déanfaidh an Bord Bainistíochta cinneadh bunaithe ar an eolas ar fad. 

Dá bhrí sin tá seoladh r-phost ar leith cruthaithe ag an scoil chun aiseolas maidir leis na torthaí a bhailiú. Is é XXXXXXX@XXXXXXXX.XX an seoladh le húsáid chun d’aiseolas a roinnt leis an scoil.
NÓ
Dá bhrí sin tá Google/Microsoft Form cruthaithe ag an scoil chun aiseolas maidir leis na torthaí a bhailiú. Lean an nasc seo XXXXXXX chun d’aiseolas a roinnt leis an scoil.

Is é XX%.an ráta freagartha ó thuismitheoirí/chaomhnóirí a bhí ag an scoil seo don suirbhé a rinne an Roinn. 
Chabhródh ráta freagartha ard, maidir le tuairimí, leis an mBord agus é i mbun a chuid oibre. 
Is gá tuairimí a sheoladh chuig an seoladh r-phost speisialta faoin 30 Meán Fómhair.

